36.8 
BÁNYÁSZATI, KOHÁSZATI ÉS FÖLDTANI CONGKESSUS. 
A BÁNYÁSZATI, KOHÁSZATI ES FÖLDTANI CONGKESSUS 
ÜGYRENDJE. 
1. §. A congressus czélja alkalmat nyújtani a bányászati, kohászati és 
földtani ismeretek és tapasztalatok kölcsönös kicserélésére, valamint a szak¬ 
társak személyes megismerkedésére. 
2. §. Mindenki, a ki akár elméletileg, akár gyakorlatilag a bányá¬ 
szattal, kohászattal vagy földtannal foglalkozik, a congressusban részt 
vehet. 
3. §. A congressus 1885. szept. hó 14-én kezdődik és legfeljebb három 
napig tart. 
4. §. A congressus tárgyalásai részint általános, részint osztálygyülé- 
seken tartandók. 
A tárgyalási nyelv a magyaron kívül a német és a franczia. 
A megállapodásokat az elnökök a szükséghez képest 3 nyelven hirdetik 
ki. A jegyzőkönyv magyar nyelven fog vezettetni. 
5. §. Vallási és politikai vitatkozások ki vannak zárva. 
6. §. A végrehajtó-bizottság a congressus tárgyalásairól jelentést fog 
kiadni, és pedig magyar nyelven. A német és esetleg franczia kiadványok 
teljtartalmu kivonatokban jelennek meg. 
7. §. Mind az általános, mind az osztálygyűleseken választott elnökök 
vagy alelnökök vezetik a tárgyalást. 
A congressus elnökét, alelnökét es titkárát az összes osztáh'ok, az 
osztályok elnökeit, alelnökeit és titkárait pedig ezeknek tagjai választják. 
Egyik osztály elnökét és titkárát a külföldi tagok közül választandja 
a congressus. 
8. §. A congressus előkészítésére 70 tagból álló nagy bizottság működik, 
mely tagjai sorából elnököt, alelnököt, két titkárt, pénztárnokot és 25 tagú 
végrehajtó-bizottságot választ. 
E bizottságok működése a congressus megalakultával megszűnik. 
9. §. Előadások, melyeket a gyűlés tagjai tartani óhajtanak, legalább 
nyolcz nappal előbb a bizottság elnökénél bejelentendők. 
10. §. A magyarországi bányavidékek ismertetésén kívül csak oly elő¬ 
adásnak van helye, melynek tartalma a bányászati, kohászati és földtani 
ismeretek és tapasztalatok újabb vívmányait tünteti fel. 
Habár az előadások élőszóval tartandók, jegyzetek használata azért 
nincsen kizárva. 
Nyomtatott értekezések felolvasása semmi körülmény között nem 
engedhető meg. 
Kívánatos., hogy az előadások tartama fél órán túl ne terjedjen. 
11. §. A congressusra való felvétel a végrehajtó-bizottság által eszkö¬ 
zöltetik. 
A magyarországi résztvevő felvételi jegyet nyer, nevének egy e czélra 
szolgáló külön jegyzékbe történt beíratása és a közös költségeknek fedezésére 
öt (5) osztr. ért. forint befizetése után. 
